કેટલીક ક્ષણો બાદ તે કહે છે : ‘દિવ્યા, હવે હું તને જે કહેવા જઇ રહ્યો છું એ ધ્યાનથી સાંભળ જે કદાચ તને મારી વાત પર વિશ્વાસ નહીં આવે પણ એ જ હકીકત છે. દિવ્યા તારા આવ્યા બાદ મારા જીવનમાં ઘણું પરિવર્તન આવ્યું છે. હું સાવ બદલાઇ ગયો છું. હવે તારી પાસે ખોટું નથી બોલી શકતો અને તારાથી કંઇ છુપાવી પણ નથી શકતો. હવે હું ખોટું કાર્ય કરતા પણ અચકાઉં છું. તં મને જે આપ્યું છે એ કદાચ કોઇએ મને આપ્યું નથી. મારા જીવનમાં ઘણી એવી વાતો છે જે હું બીજા કોઇને નથી કઇ શકતો પણ તારી પાસે નિસંકોચપણે કરી શકું છું. તું મને જેટલો સમજી શકે છે એટલો કોઇ જ મને સમજી નથી શકતું. આરતી પણ નહીં અને દિશા પણ નહીં. જો મારા લગ્ન દિશા સાથે ન થયા હોત તો હું જરૂર તારી સાથે લગ્ન કરત. સાચે જ તારા જીવનમાં જે વ્યક્તિ આવશે તે ખૂબ જ નસીબદાર હશે. જેને તું સાચો પ્રેમ કરીશ એને તો સર્વસ્વ મળી જાશે. તું મારા જીવનમાં પરી બનીને આવી છે. જે એક દિવસ ઊડી જવાની છે પણ હું તને જીવનમાં ક્યારેય ગુમાવવા નથી માગતો. હું ઇચ્છું છું કે તું હંમેશા મારી બેસ્ટ ફ્રેન્ડ બનીને રહે.’